Гиуенос иатәу аҭсатә ҭоубыҭ Аԥснытәи аҳәынҭқарратә музеи иарҭеит
16:37 30.07.2022 (ирҿыцуп: 16:56 30.07.2022)
© Foto / Министерство культуры АбхазииДиректор Абхазского государственного музея Аркадий Джопуа и заместитель директора Института Востоковедения РАН Александр Скаков 27 июля передали в экспозицию Абхазскому государственному музею свинцовый саркофаг, сообщает сайт музея.
2021 шықәса нанҳәамза анҵәамҭазы гәыԥҩык аҵарауаа ирԥшааит иуникалтәу амаҭәар - V-VI ашәышықәсақәа ирыҵаркуа аҭсатә ҭоубыҭ.
АҞӘА, ԥхынгәы 30 - Sputnik. Ажәытә Очамчыра иатәу аҭсатә ҭоубыҭ Аԥснытәи аҳәынҭқарратә музеи аекспозициазы иарҭеит ҳәа аанацҳауеит акультура аминистрра.
Ауникалтә ԥшаах рԥыхьашәеит аԥсуа-аурыс ҵарауаа Гиуенос ажәытә еиланхарҭаҿы V-VI ашәышықәса иаҵанакуа заақьырсиантә базилика аҭыԥ аҿы археологиатә експедициа анымҩаԥыргоз.
Аҭоубыҭ иҭан 50 шықәсаҟа зхыҵуаз ахаҵа иԥсыбаҩ. Уи ма анцәаимаҵзуҩ иакәын, ма ажәлар рҿы пату зқәыз, арегион анапхгаҩцәа иреиуаз аӡә иакәын ҳәа агәаанагара рымоуп аҵарауаа, избанзар аҭсатә ҭоубыҭқәа ус баша-маша аӡәгьы дҭарҵаӡомызт.
Уаанӡа Аԥсны ирԥшаахьаз абҩатәи амармалташьтәи ҭоубыҭқәа ракәын. Урыстәылатәи аҭҵаарадыррақәа ракадемиа иатәу Мрагылараҭҵаара аинститут аиҳабы ихаҭыԥуаҩ Александр Скаков иажәақәа рыла, аҭсатә ҭоубыҭ Кавкази, аҩадатәи Амшын еиқәа аҿықәи, СССР-и иахьрыҵанакуа џьаргьы ирԥыхьамшәаӡацызт.